title: 1984 m. lapkričio 29 d. Tarybos Direktyva iš dalies keičianti Direktyvą 70/524/EEB dėl pašarų priedų

text:
Svarbus teisinis pranešimas

|

31984L0587

Oficialusis leidinys L 319 , 08/12/1984 p. 0013 - 0023 specialusis leidimas ispanų kalba: skyrius 03 tomas 33 p. 0014  specialusis leidimas portugalų kalba skyrius 03 tomas 33 p. 0014  specialusis leidimas suomių kalba: skyrius 3 tomas 65 p. 0053  specialusis leidimas švedų kalba: skyrius 3 tomas 65 p. 0053

		Tarybos Direktyva1984 m. lapkričio 29 d.iš dalies keičianti Direktyvą 70/524/EEB dėl pašarų priedų(84/587/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ir ypač į jos 43 ir 100 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi, taikant 1970 m. lapkričio 23 d. Tarybos direktyvą 70/524/EEB dėl pašarų priedų [4] su paskutiniais pakeitimais, padarytais 46 Komisijos direktyva 84/547/EEB [5], atsiskleidė poreikis iš naujo apibūdinti kai kurias esmines sąvokas, tokiu būdu atsižvelgiant į mokslo ir technikos pasiekimus bei patenkinant būtinybę užtikrinti kuo geriausią gyvūnų ir žmonių sveikatos bei aplinkos apsaugą;kadangi patirtis parodė, jog, visų pirma, esamos taisyklės dėl pašarų priedų naudojimo neleido pasiekti reikalaujamo saugumo laipsnio; kadangi dėl to yra būtina imtis papildomų priemonių dėl priedų ir premiksų gamybos, pardavimo ir paskirstymo;kadangi, siekiant palengvinti šios direktyvos taikymą, apibūdinimų sąrašas turėtų būti išplėstas, o kai kurie apibūdinimai pakeisti; kadangi sąvoka "priedas" turėtų būti apibūdinta aiškiau, leidimus naudoti kai kurių kategorijų priedus siejant su konkrečiais preparatais, kurie ateityje bus išvardinti prieduose;kadangi aiškumo dėlei priedus reikia kodifikuoti, kad į juos būtų galima įtraukti vienas po kito padarytus pakeitimus;kadangi reikėtų griežčiau drausti naudoti kai kurių kategorijų priedų mišinius, tokiu būdu užkertant kelią nepageidautiniems padariniams, kurie gali atsirasti dėl tam tikrų junginių;kadangi, siekiant užtikrinti pagrindinių principų laikymąsi, kas yra privalu tuo atveju, kai suteikiamas leidimas naujos paskirties priedui, reikalinga, kad valstybės narės oficialiai pateiktų dokumentų rinkinį apie kai kurių kategorijų priedus; kadangi, siekiant palengvinti aptariamų pašarų priedų ištyrimą, dokumentų rinkinį privalu sudaryti pagal bendrus nurodymus, kuriuos turi nustatyti Taryba;kadangi, siekiant identifikuoti pašarų priedus, augimą skatinančias medžiagas svarbu, kad būtų pateiktos monografijos apie antibiotikus, kokcidiostatikus ir kitas vaistines medžiagas, taip pat augimą skatinančias medžiagas, kuriose būtų nurodyti kiekvieno leistino priedo atpažinimo ir apibūdinimo kriterijai;kadangi, be to, dar yra būtina nustatyti tikslias Bendrijoje parduodamų priedų bei jų premiksų ženklinimo taisykles;kadangi reikėtų, kad antibiotikus, kokcidiostatikus ir kitas vaistines medžiagas, augimą skatinančias medžiagas bei premiksus, paruoštus su šiais priedais, ir kombinuotuosius pašarus, į kuriuos įterpti šie priedai, gamintų ir vartotų tik kompetentingi specialistai, turintys atitinkamą įrangą ir įrenginius šiems priedams, premiksams ar kombinuotiesiems pašarams gaminti, ir kurie yra valstybės narės gamintojų sąraše; kadangi, be to, turėtų būti pareikalauta, kad šie gamintojai ir tarpininkai pildytų registrą, pagal kurį kompetentingos institucijos galėtų veiksmingai patikrinti pagamintų pašarų priedų bei premiksų identiškumą bei jų paskyrimo vietą;kadangi tačiau antibiotikai, kokcidiostatikai ir kitos vaistinės medžiagos galėtų būti nuostatų, kurios turi būti priimtos taikant Direktyvas 81/851/EEB ir 81/852/EEB [6], ir taisyklių, kurios turi būti priimtos dėl vaistinių pašarų laisvo judėjimo, objektas; kadangi šios naujos nuostatos galėtų sąlygoti pakeitimus šiems produktams taikomose taisyklėse;kadangi priedai, kuriuos leista naudoti žmonių maisto produktuose, išskyrus išvardintuosius direktyvos prieduose, yra toleruojami gyvūnų pašaruose tik tada, kai jie ten patenka per maistinę pašaro dalį; kadangi tokie priedai neturi atlikti jokios technologinės funkcijos gyvūnų pašaruose arba turėti neigiamą poveikį gyvūnų sveikatai,PRIĖMĖ ŠIĄ DIREKTYVĄ:1 straipsnis1. Direktyvos 70/524/EEB 1–16b straipsniai yra keičiami taip:"1 straipsnisŠi direktyva taikoma pašarų priedams.2 straipsnisTaikant šią direktyvą, naudojami tokie apibūdinimai:a) priedai – tai medžiagos arba preparatai, susidedantys iš medžiagų, išskyrus h punkte minimus premiksus, kurios, įterptos į pašarus, gali turėti poveikį jų savybėms arba gyvulininkystės produkcijai;b) pašarai – tai augalinės arba gyvūninės kilmės produktai, natūralūs, švieži ar konservuoti, bei produktai, gauti juos apdorojus pramoniniu būdu, ir organinės bei neorganinės medžiagos, naudojamos pavieniui arba mišiniuose, kurių sudėtyje yra arba nėra priedų, vartojamų gyvūnų mitybai;c) paros racionas – vidutinis bendras 12 % drėgnumo pašarų kiekis, kurio reikia konkrečių rūšių, amžiaus ir išeigos grupių gyvūnams per parą, patenkinant visus jų poreikius;d) visaverčiai pašarai – tai pašarų mišiniai, kurių sudėties pakanka paros racionui;e) pašarų papildai – tai pašarų mišiniai, kurių sudėtyje yra didelis kiekis kai kurių medžiagų ir kurių sudėties pakanka paros racionui tik tada, kai jie naudojami derinant su kitais pašarais;f) grynieji pašarai – tai įvairūs augaliniai arba gyvūniniai produktai, natūralūs, švieži ar konservuoti, bei produktai, gauti juos apdorojus pramoniniu būdu, taip pat įvairios organinės ir neorganinės medžiagos, su priedais ar be jų, skirti gyvūnų mitybai;g) kombinuotieji pašarai – tai augalinės arba gyvūninės kilmės produktų, natūralių, šviežių ar konservuotų, mišiniai bei produktai, gauti juos apdorojus pramoniniu būdu, arba organinės ir neorganinės medžiagos, su priedais ar be jų, skirtos gyvūnų mitybai, naudojami kaip visaverčiai pašarai arba pašarų papildai;h) premiksai – tai priedų mišiniai arba vieno ar kelių priedų ir medžiagų, kurios naudojamos kaip užpildas, mišiniai, skirti pašarų gamybai;i) gyvūnai – tai gyvūnai, priklausantys toms rūšims, kurios paprastai auginamos ir laikomos arba suvartojamos žmonių maistui;j) naminiai gyvūnėliai – tai gyvūnai, priklausantys rūšims, kurios paprastai yra auginamoms ir laikomos, tačiau nenaudojamos žmonių maistui, išskyrus kailinius žvėrelius.3 straipsnis1. Valstybės narės numato, kad realizuoti galima tik tuos I priede nurodytus pašarų priedus, kurie atitinka šios direktyvos nuostatas, ir kad jie gali būti įterpiami į pašarus tik laikantis minėto priedo reikalavimų. Šie pašarų priedai jokiu kitu būdu negali būti naudojami gyvūnų mitybai.2. Valstybės narės ypač užtikrina, kad pašarų priedai būtų įterpiami į grynuosius pašarus tik tuo atveju, jei jų panaudojimas yra aiškiai numatytas I ir II prieduose.4 straipsnis1. Nukrypdamos nuo 3 straipsnio 1 dalies nuostatų, valstybės narės gali suteikti teisę realizuoti ir naudoti savo teritorijoje:a) II priede išvardintus pašarų priedus, su sąlyga, kad jie atitinka šios direktyvos nuostatas;b) priedus, kurie priklauso grupėms, išskyrus nurodytąsias I ir II prieduose, su sąlyga, kad bandymai įrodė, jog 7 straipsnio 2 dalies A punkte nustatytos sąlygos yra įvykdytos. Ši leidžianti nukrypti nuostata netaikoma medžiagoms, turinčioms hormoninį arba priešhormoninį poveikį.2. Valstybės narės perduoda:- kitoms valstybėms narėms ir Komisijai sąrašą grupių ir priedų, leistinų pagal 1 dalies b punkto reikalavimus – iki 1985 m. sausio 3 d.,- dokumentus, pagrindžiančius šiuos leidimus, su nuoroda į 7 straipsnio 2 dalies A punkto reikalavimus – iki 1985 m. gruodžio 3 d.5 straipsnisIki 1988 m. gruodžio 3 d. nacionaliniai leidimai, suteikiami pagal 4 straipsnio 1 dalies b punkto nuostatas, nustatomi 23 straipsnyje nurodyta tvarka.6 straipsnis1. I ir II prieduose nurodyti didžiausi ir mažiausi priedų kiekiai yra taikomi visaverčiams pašarams, kurių drėgnis – 12 %, tiek, kiek minėtuose prieduose nėra pateiktos specialios nuostatos.Jei medžiaga, leidžiama kaip priedas, egzistuoja kaip tam tikras pašaro sudėtinė dalis natūraliame pavidale, apskaičiuojamas toks įterptino priedo kiekis, kuriam esant bendras pridėtų ir natūraliai esančių elementų kiekis neviršytų didžiausio leistino priedo kiekio, numatyto I ir II prieduose.2. Šioje direktyvoje išvardintus priedus leidžiama įmaišyti į premiksus ir pašarus tik tuo atveju, jei, atsižvelgiant į pageidaujamą poveikį, mišinio sudėtinės dalys fiziškai ir chemiškai yra suderinamos.3. Jei konkretus mišinys nėra nustatytas I ar II priede, valstybės narės reikalauja, kad:a) antibiotikai ir augimą skatinančios medžiagos nebūtų maišomi nei su savo grupės medžiagomis, nei su kitos grupės medžiagomis;b) kokcidiostatikai nebūtų maišomi su antibiotikais ir augimą skatinančiomis medžiagomis, kai tai pačiai gyvūnų kategorijai kokcidiostatikai veikia kaip antibiotikai arba kaip augimą skatinančios medžiagos;c) kokcidiostatikai ir kitos vaistinės medžiagos nebūtų maišomos kartu, jei jos turi panašų poveikį.4. Eksperimentavimo ar mokslo tikslais valstybės narės gali numatyti nuostatas, leidžiančias nukrypti nuo 3 straipsnio arba šio straipsnio 2 ir 3 dalies su sąlyga, kad bus vykdoma atitinkama oficiali priežiūra.7 straipsnis1. Pakeitimai, kuriuos reikia padaryti prieduose dėl mokslo ir technikos pažangos, priimami 23 straipsnyje nurodyta tvarka.Kodifikuota priedų versija priimama ta pačia tvarka vienodais laiko tarpais, siekiant apjungti vieną po kito einančius pakeitimus, padarytus pagal šią straipsnio dalį2. Darant pakeitimus I ir II prieduose, taikomi tokie principai:A. Pašarų priedas įtraukiamas į I priedą, jei:a) įterptas į pašarus, jis turi teigiamą poveikį tų pašarų savybėms arba gyvulininkystės produkcijai;b) pridėjus leistiną pašarų priedų kiekį į pašarus, jis nekenkia žmonių ar gyvūnų sveikatai arba aplinkai, taip pat nedaro žalos vartotojui pakeisdamas gyvulininkystės produkcijos savybes;c) jo buvimas pašaruose gali būti kontroliuojamas;d) leidžiamas priedų kiekis pašaruose nesusijęs su prevencinėmis priemonėmis prieš gyvūnų ligas ar gyvūnų gydymu; ši sąlyga netaikoma I priedo D dalyje nurodytoms tam tikroms medžiagoms;e) dėl rimtų priežasčių, susijusių su žmonių ar gyvūnų sveikata, priedų panaudojimas negali būti apribotas tik medicininiais ar veterinariniais tikslais.B. Pašarų priedas išbraukiamas iš I priedo, jei nevykdoma bet kuri iš sąlygų, nurodytų A dalyje. Tačiau toks pašarų priedas gali būti įtrauktas į II priedą nustatytam laikotarpiui, jei visuomet vykdomos bent A dalies b ir e punktų sąlygos.C. Naujas pašarų priedas arba jo nauja paskirtis gali būti įtraukti į II priedą tik tuo atveju, jei yra įvykdytos straipsnio A dalies b, c ir e punktuose nustatytos sąlygos ir, atsižvelgiant į turimus rezultatus, galima manyti, jog yra įvykdytos ir kitos A dalyje nurodytos sąlygos.Laikotarpis, kuriam leidžiamas naujas pašarų priedas arba jo naujas panaudojimas, neturi būti ilgesnis nei penkeri metai nuo jo įtraukimo į priedą dienos.8 straipsnis1. Kai I ar II priedai yra papildomi "antibiotikų", "kokcidiostatikų" ir "kitų vaistinių medžiagų" ar "augimą skatinančių medžiagų" grupėms priklausančiais pašarų priedais, 23 straipsnyje nurodyta tvarka, atsižvelgiant į mokslo ir technikos pasiekimus, bei vadovaujantis direktyva, sudaroma monografija, kurioje nurodomas identifikavimo procesas arba pašarų priedo identifikavimo ir apibūdinimo kriterijai, ypač tie, kurie susiję su jo sudėtimi ir grynumo laipsniu bei fizinėmis-cheminėmis ir biologinėmis savybėmis.2. Vėliausiai iki 1988 m. gruodžio 31 d. sudaromos monografijos ir tiems 1 dalyje nurodytoms grupėms priklausantiems pašarų priedams, kuriais I ir II priedai buvo papildyti dar prieš priimant šią direktyvą.3. Pagal 1 dalį, monografijos gali būti sudaromos ir tiems priedams, kurie priklauso kitoms grupėms nei nurodytosios toje straipsnio dalyje.4. Pakeitimai, kuriuos vėliau reikia padaryti monografijose, atsižvelgiant į mokslo ir technikos pasiekimus, priimami 23 straipsnyje nustatyta tvarka.9 straipsnis1. Siekiant patikrinti, ar priedai atitinka 7 straipsnio 2 dalyje išdėstytus principus, valstybės narės užtikrina, kad valstybėms narėms ir Komisijai būtų oficialiai nusiųstas dokumentų rinkinys, atitinkantis toliau esančios 2 dalies nuostatas.2. Taryba Komisijos pasiūlymu priima direktyvą su nurodymais, kaip paruošti dokumentų rinkinius, minimus 1 dalyje, kad tuos nurodymus būtų galima taikyti nuo 1986 m. gruodžio 3 d.Pakeitimai, kuriuos vėliau reikia padaryti nurodymuose, atsižvelgiant į mokslo ir technikos pažangą, priimami 23 straipsnyje nustatyta tvarka.3. Pagrįstu pareiškėjo prašymu, valstybės narės ir Komisija garantuoja, kad visa informacija, kurią atskleidus, galėtų būti pažeistos pramoninės ar komercinės nuosavybės teisės, būtų slapta.Pramoninis ar komercinis slaptumas nesiejamas su:- priedo pavadinimo pakeitimu ir sudėtimi,- priedo fizinėmis-cheminėmis ir biologinėmis savybėmis,- farmakologinių, toksikologinių ir ekotoksikologinių duomenų aiškinimu,- analitiniais pašaruose esančio priedo stebėsenos metodais.10 straipsnisValstybės narės reikalauja, kad priedus ir premiksus būtų galima parduoti tik uždarose pakuotėse ir uždaruose konteineriuose. Valstybės narės reikalauja, kad pakuotės ar konteineriai būtų uždaryti taip, kad sandarinimo priemonės atidarymo metu būtų pažeistos ir kad jų nebūtų galima panaudoti antrą kartą.11 straipsnis1. Jei valstybė narė, įgijusi naują informaciją arba iš naujo įvertinusi tą, kurią turėjo iki priimant aptariamas nuostatas, turi rimtą pagrindą tvirtinti, kad vieno iš I priede nurodytų pašarų priedų naudojimas arba jo panaudojimas sąlygomis, kurios gali būti konkrečiai nurodytos, net jei tai neprieštarauja direktyvos nuostatoms, kelia pavojų gyvūnų arba žmonių sveikatai, toji valstybė narė gali laikinai sustabdyti arba apriboti aptariamų nuostatų taikymą savo teritorijoje. Ji nedelsdama praneša apie tai kitoms valstybėms narėms ir Komisijai, nurodydama savo sprendimo priežastis.2. Komisija kaip galima greičiau ištiria suinteresuotos valstybės narės paminėtas priežastis ir per Pašarų nuolatinį komitetą konsultuoja valstybes nares; po to ji nedelsdama pateikia savo nuomonę ir imasi atitinkamų priemonių.3. Jei Komisija mano, kad, norint sušvelninti straipsnio 1 dalyje minimus sunkumus ir garantuoti žmonių bei gyvūnų, taip pat aplinkos apsaugą, būtina padaryti pakeitimus direktyvoje, ji inicijuoja 24 straipsnyje numatytą procedūrą dėl šių pakeitimų priėmimo; valstybė narė, kuri jau yra priėmusi apsaugos priemones, tuo atveju gali jas išlaikyti kol įsigalios pakeitimai.12 straipsnis1. Valstybės narės reikalauja, kad atskiestų, kaip nurodyta pašarų papilduose negalėtų būti tuos šioje direktyvoje išvardytų priedų kiekių, kurie viršija visaverčiams pašarams nustatytus kiekius.2. Valstybės narės gali reikalauti, kad antibiotikų, kokcidiostatikų ir kitų vaistinių medžiagų, augimą skatinančių medžiagų, vitamino D ir antioksidantų kiekiai pašarų papilduose galėtų viršyti didžiausią leistiną kiekį, nustatytą visaverčiams pašarams, kai:a) pašarų papildai, kuriuos valstybė narė leido naudoti visiems vartotojams su sąlyga, kad antibiotikų, vitamino D ar augimą skatinančių medžiagų kiekis juose nebus penkis kartus didesnis už didžiausią leistiną šių priedų kiekį;b) pašarų papildai, kurie yra skirti kai kurių rūšių gyvūnams ir kuriuos valstybei narei yra leista aprobuoti kaip galimus naudoti jos teritorijoje visiems vartotojams dėl ypatingų šėrimo sistemų su sąlyga, kad jų kiekis neviršys:- antibiotikų ir augimą skatinančių medžiagų – 1000 mg/kg ir, jei šias medžiagas leidžiama naudoti, – 2000 mg/kg penimiems galvijams,- antioksidantų, koksidiostatikų ir kitų vaistinių medžiagų – penkių didžiausių leistinų šių priedų kiekių,- vitamino D – 200000 TV/kg.Valstybės narės nustato, kad, jei gaminant pašarų papildus yra naudojamasi a punkte nurodyta galimybe, tuo pačiu metu nebūtų naudojamasi galimybe, nurodyta b punkte.3. Jei taikoma 2 dalis, valstybės narės reikalauja, kad pašarai turėtų vieną arba keletą sudėties savybių (kaip, pvz., baltymai arba mineralai), kas praktiškai užtikrintų, jog visaverčiams pašarams nustatytas priedų kiekis neviršijamas ir kad pašarai nebus naudojami kitų rūšių gyvūnams.13 straipsnis1. Valstybės narės reikalauja, kad I arba II prieduose nurodytus antibiotikus, kokcidiostatikus ir kitas vaistines medžiagas bei augimą skatinančias medžiagas, taip pat iš šių priedų pagamintus premiksus, skirtus įterpti į kombinuotuosius pašarus, ir kombinuotuosius pašarus, į kurių sudėtį šie premiksai įeina, būtų galima pateikti rinkai tik III priede nurodytomis sąlygomis ir, visų pirma, tik tuo atveju, jei juos pagamino gamintojai, kurie, bent vienos valstybės narės nuomone, įvykdė minimalias sąlygas, nurodytas III priede.Be to, kai kalbama apie pirmoje pastraipoje minimus pašarų priedus, premiksus arba kombinuotuosius pašarus, pagamintus trečiosiose šalyse ir skirtus realizuoti Bendrijoje, valstybės narės kelia sąlygą, kad gamintojai privalo turėti Bendrijoje įsikūrusį atstovą, kuris atitiktų jam keliamas sąlygas, nustatytas III priede.Jos reikalauja, kad 3 dalyje minimame sąraše priešais gamintojo pavardę būtų nurodyta Bendrijoje įsikūrusio atstovo pavardė.2. Valstybės narės reikalauja, kad 1 dalyje nurodytus priedus būtų galima pristatyti paskutiniame pardavimo etape:- tik premiksų gamintojams arba- premiksų pavidale tik kombinuotųjų pašarų gamintojams,kurie vykdo III priede nurodytas sąlygas.3. Kasmet, vėliausiai iki lapkričio 30 d., kiekviena valstybė narė išspausdina pašarų priedų, premiksų ir kombinuotųjų pašarų gamintojų, kurie, patenkindami konkrečią valstybę narę, įvykdė III priede nurodytus reikalavimus, sąrašą.Kasmet iki gruodžio 31 d. ji nusiunčia tokį sąrašą kitoms valstybėms narėms ir Komisijai.Visi pakeitimai, padaryti tuose sąrašuose po lapkričio 30 d., valstybėms narėms ir Komisijai nusiunčiami atskirai.4. Valstybės narės reikalauja, kad 1 dalyje minimi priedai galėtų būti įtraukti į kombinuotųjų pašarų sudėtį tik tuo atveju, jei jie buvo pagaminti iš anksto premikse su užpildu. Šie premiksai gali būti įterpti į kombinuotuosius pašarus tik tuo atveju, jei jie sudaro ne mažiau kaip 0, 2 % pašarų svorio. Tačiau valstybės narės gali leisti, kad į kombinuotuosius pašarus įterpti premiksus mažesnės nei 0, 005 % koncentracijos.5. Valstybės narės gali pritaikyti 1 ir 2 dalis karotinoidams ir ksantofilams bei mikroelementams ir vitaminams.14 straipsnis1. Valstybės narės reikalauja, kad I ar II prieduose nurodytus pašarų priedus būtų galima parduoti panaudojimui pašaruose tik tuo atveju, jeigu ant pakuotės, konteinerio ar prie jų pritvirtintos etiketės yra nurodyti tokie aiškiai matomi, lengvai įskaitomi ir neištrinami rekvizitai, reikalaujantys Bendrijoje įsikūrusio gamintojo, pakuotojo, importuotojo, pardavėjo ar paskirstytojo atsakomybės:A. Visiems pašarų priedams:a) specifinis pašarų priedo pavadinimas pagal I ir II priedus;b) asmens, atsakingo už šioje straipsnio dalyje minimas detales, pavardė ar įmonės pavadinimas ir adresas arba įmonės registracijos vieta;c) neto svoris, o skystiems priedams – neto tūris arba svoris.B. Be to:a) antibiotikams, augimą skatinančioms medžiagoms, kokcidiostatikams ir kitoms vaistinėms medžiagoms – gamintojo pavardė ar įmonės pavadinimas ir adresas arba įmonės registracijos vieta, jei gamintojas nėra atsakingas už detales ant etiketės, aktyviosios medžiagos kiekis, garantijos terminas arba saugojimo trukmė, skaičiuojant nuo pagaminimo dienos, siuntos numeris ir pagaminimo data, nuoroda: "skirta tik kombinuotųjų pašarų premiksų gamintojams" kartu su vartojimo instrukcija ir, tam tikrais atvejais, rekomendacijos saugiam naudojimui, kai tai yra pašarų priedai, nurodyti specialiose nuostatose priedų grafoje "kitos nuostatos";b) vitaminui E – alfa-tokoferolio kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;c) vitaminams, išskyrus vitaminą E, provitaminams ir medžiagoms, turinčioms panašų poveikį – aktyviosios medžiagos kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;d) mikroelementams, dažikliams, įskaitant pigmentus, konservantams ir kitiems priedams – aktyviosios medžiagos kiekis;e) b, c ir d punktuose nurodytiems pašarų priedams – nuoroda "naudoti tik pašarų gamybai".2. Valstybės narės reikalauja, kad greta specifinio pašarų priedo pavadinimo būtų galima nurodyti:a) firmos vardą ir EEB numerį;b) gamintojo pavardę ar įmonės pavadinimą ir adresą arba įmonės registracijos vietą, jei gamintojas nėra atsakingas už detales ant etiketės, vartojimo instrukciją ir, tam tikrais atvejais, rekomendacijas saugiam naudojimui, kai nereikalaujama laikytis 1 dalies B punkto a papunkčio paskutinių trijų nuorodų.3. Jei taikoma 13 straipsnio 5 dalis, valstybės narės gali reikalauti, kad būtų paminėta nuoroda "skirta tik premiksų gamintojams".4. Valstybės narės reikalauja, kad ant pakuočių, konteinerių ar etikečių galėtų būti informacija, išskyrus tą, kurios reikalaujama ar kuri yra leidžiama straipsnio 1, 2 ir 3 dalyse, su sąlyga, kad ji būtų aiškiai atskirta nuo ankščiau minėtų ženklinimo detalių.15 straipsnis1. Valstybės narės reikalauja, kad premiksai galėtų būti realizuojami tik tuo atveju, jei ant pakuotės, konteinerio ar pritvirtintos etiketės yra nurodyti tokie aiškiai matomi, lengvai įskaitomi ir neištrinami rekvizitai, reikalaujantys Bendrijoje įsikūrusio gamintojo, pakuotojo, importuotojo, pardavėjo ar paskirstytojo atsakomybės:A. Visiems premiksams:a) užrašas "premiksas";b) nuoroda "naudoti tik pašarų gamybai", išskyrus B punkto a papunktyje nurodytus premiksus, vartojimo instrukcijos ir rekomendacijos saugiam premiksų naudojimui;c) gyvūnų rūšis arba gyvūnų kategorija, kuriai premiksai yra skirti;d) asmens, atsakingo už šioje dalyje minimas detales, pavardė ar įmonės pavadinimas ir adresas arba įmonės registracijos vieta;e) neto svoris, o skystiems priedams – neto tūris arba svoris;B. Be to, premiksams, į kurių sudėtį įeina toliau išvardinti priedai:a) antibiotikams, augimą skatinančioms medžiagoms, kokcidiostatikams ir kitoms vaistinėms medžiagoms – gamintojo pavardė ar įmonės pavadinimas ir adresas arba įmonės registracijos vieta, jei gamintojas nėra atsakingas už ženklinimą, specifinis priedo pavadinimas pagal I ir II priedus, aktyviosios medžiagos kiekis ir to kiekio garantijos terminas arba saugojimo trukmė, skaičiuojant nuo pagaminimo dienos, ir nuoroda "skirta tik kombinuotųjų pašarų gamintojams";b) medžiagoms, turinčioms antioksidacinį poveikį – priedo specifinis pavadinimas pagal I ir II priedus ir aktyviosios medžiagos kiekis, su sąlyga, kad I arba II prieduose visaverčiams pašarams yra nustatomas didžiausias leistinas kiekis;c) dažikliams, įskaitant pigmentus – specifinis priedo pavadinimas pagal I arba II priedus ir aktyviosios medžiagos kiekis, su sąlyga, kad I arba II prieduose visaverčiams pašarams yra nustatytas didžiausias leistinas kiekis;d) vitaminui E – specifinis priedo pavadinimas pagal I arba II priedus, alfa-tokoferolio kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;e) vitaminams, išskyrus vitaminą E, provitaminams ir medžiagoms, turinčioms panašų poveikį – specifinis priedo pavadinimas pagal I arba II priedus, aktyviosios medžiagos kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;f) mikroelementams – specifinis priedo pavadinimas pagal I arba II priedus ir įvairių elementų kiekis, jei I arba II prieduose visaverčiams pašarams yra nustatytas didžiausias leistinas šių priedų kiekis;g) konservantams – specifinis priedo pavadinimas pagal I arba II priedus ir aktyviosios medžiagos kiekis, su sąlyga, kad I arba II prieduose visaverčiams pašarams yra nustatytas didžiausias leistinas šių priedų kiekis;h) kitiems priedams, priklausantiems b–g papunkčiuose nurodytoms grupėms, kurioms nėra nustatytas didžiausias leistinas kiekis, ir priedams, priklausantiems kitoms I ar II prieduose nurodytoms grupėms – specifinis pašarų priedo pavadinimas pagal I arba II priedus ir aktyviosios medžiagos kiekis, su sąlyga, kad šie priedai savarankiškai atlieka funkciją pašaruose, ir juose esančius kiekius galima nustatyti oficialiais analizės metodais, o jei tai nepavyksta – galiojančiais moksliniais metodais.2. Valstybės narės reikalauja, kad:a) ant premiksų pakuotės, konteinerio ar etiketės būtų nurodytas specifinis pavadinimas priedų, leidžiamų pagal 4 straipsnio 1 dalies b punktą. Jos gali reikalauti, kad būtų nurodytas ir tokių priedų aktyviosios medžiagos kiekis;b) šalia priedų specifinio pavadinimo gali būti ir firmos vardas;c) ženklinant 1 dalies B punkto a papunktyje nurodytus premiksus, galima būtų nurodyti priedų gamintojo pavardę. Tačiau jos gali kelti sąlygą, kad ši nuoroda būtų privaloma;d) šalia specifinio I priede išvardintų pašarų priedų pavadinimo galėtų būti nurodytas EEB numeris.3. Jei, laikantis 1 dalies, reikia nurodyti kelių pašarų priedų, priklausančių tai pačiai ar skirtingoms grupėms, garantijos terminą arba saugojimo trukmę, skaičiuojant nuo jų pagaminimo dienos, valstybės narės reikalauja, kad visiems pašarų priedams būtų nurodyta viena garantijos data arba viena nuoroda apie saugojimo trukmę, būtent, terminas, kuris pasibaigia anksčiausiai.4. Valstybės narės reikalauja, kad ant pakuočių, konteinerių ar etikečių būtų galima nurodyti informaciją, išskyrus tą, kurios reikalaujama ar kuri leidžiama pagal straipsnio 1, 2 ir 3 dalis, su sąlyga, kad ji būtų aiškiai atskirta nuo ankščiau minėtų ženklinimo rekvizitų.16 straipsnis1. Valstybės narės reikalauja, kad pašarai, kurių sudėtyje yra priedų, priklausančių toliau nurodytoms grupėms, galėtų būti parduodami tik tada, jei ant pakuotės, konteinerio ar pritvirtintos etiketės yra nurodyti tokie aiškiai matomi, lengvai įskaitomi ir neištrinami rekvizitai, reikalaujantys Bendrijoje įsikūrusio gamintojo, pakuotojo, importuotojo, pardavėjo ar paskirstytojo atsakomybės:a) antibiotikams, kokcidiostatikams bei kitoms vaistinėms medžiagoms ir augimą skatinančioms medžiagoms – specifinis pašarų priedo pavadinimas pagal I ir II priedus, aktyviosios medžiagos kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;b) medžiagoms, turinčioms antioksidacinį poveikį:- naminių gyvūnėlių ėdalui – žodžiai "su antioksidantu", po kurių eina pašarų priedo specifinis pavadinimas pagal I ir II priedus,- kombinuotiesiems pašarams, išskyrus naminių gyvūnėlių ėdalą – specifinis pašarų priedo pavadinimas pagal I arba II priedus;c) dažikliams, įskaitant pigmentus, su sąlyga, kad jie naudojami pašarams ar gyvūnų produktams nudažyti:- naminių gyvūnėlių ėdalui – žodžiai "dažiklis" ir "nudažyta (kuo)" ir specifinis priedo pavadinimas pagal I arba II priedus,- kombinuotiesiems pašarams, išskyrus naminių gyvulėlių ėdalą – specifinis priedo pavadinimas pagal I arba II priedus;d) vitaminui E – specifinis pašarų priedo pavadinimas pagal I arba II priedus, alfa tokoferolio kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;e) vitaminams A ir D – specifinis pašarų priedo pavadinimas pagal I arba II priedus, aktyviosios medžiagos kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;f) variui – specifinis priedo pavadinimas pagal I arba II priedus ir kiekis, išreikštas Cu;g) konservantams:- naminių gyvūnėlių ėdalui – žodžiai "konservantas" ir "užkonservuota (kuo)" ir specifinis pašarų priedo pavadinimas pagal I arba II priedus,- kombinuotiesiems pašarams, išskyrus naminių gyvūnėlių ėdalui – specifinis pašarų priedo pavadinimas pagal I arba II priedus.2. Šalia detalių, numatytų 1 dalyje, 23 straipsnyje numatyta tvarka, I ir II prieduose gali būti nustatytos detalės dėl tinkamo pašarų vartojimo.Valstybės narės reikalauja, kad šios nuorodos būtų ant pakuočių ar konteinerių, arba prie jų pritvirtintų etikečių.3. Mikroelementų, išskyrus varį, ir vitaminų, išskyrus vitaminus A, D ir E, provitaminų ir panašų poveikį turinčių pašarų priedų buvimą galima nurodyti tuo atveju, jei šių medžiagų kiekius galima nustatyti oficialiais analizės metodais arba, jei tai nepavyksta, galiojančiais moksliniais analizės metodais. Tokiais atvejais nurodomos šios detalės:a) mikroelementams, išskyrus varį – specifinis pašarų priedo pavadinimas pagal I arba II priedus ir įvairių elementų kiekis;b) vitaminams, išskyrus vitaminus A, D ir E, provitaminams ir panašų poveikį turinčioms medžiagoms – specifinis pašarų priedo pavadinimas pagal I arba II priedus ir aktyviosios medžiagos kiekis ir to kiekio garantijos terminas arba saugojimo trukmė, skaičiuojant nuo pagaminimo dienos;4. Valstybės narės reikalauja, kad ant pašarų pakuotės, konteinerio ar etiketės būtų nurodyti specifiniai priedų pavadinimai, leidžiamų pagal 4 straipsnio 1 dalies b punktą. Jos gali reikalauti, kad būtų nurodytas ir aktyviosios medžiagos kiekis.5. Valstybės narės reikalauja, kad:a) rekvizitai, numatyti straipsnio 1-4 dalyse, būtų išspausdinami šalia detalių, kurios pagal Bendrijos taisykles, taikomas pašarams, turi būti nurodytos ant pakuotės, konteinerio arba prie jų pritvirtintų etikečių;b) jei pagal straipsnio 1-4 dalių reikalavimus yra nurodytas kiekis arba kiekis, toks pareiškimas yra skiriamas pašarų priedui, įmaišytam į pašarus;c) šalia rekvizitų apie straipsnio 1-4 dalyse nurodytus pašarų priedus gali būti pateikiamas ir EEB numeris arba firmos vardas.6. Jei, laikantis 1 dalies, reikia nurodyti kelių pašarų priedų, priklausančių tai pačiai ar skirtingoms grupėms, garantijos terminą arba saugojimo trukmę, skaičiuojant nuo jų pagaminimo dienos, valstybės narės reikalauja, kad visiems pašarų priedams būtų nurodyta viena garantijos data arba viena nuoroda apie saugojimo trukmę, būtent terminas, kuris pasibaigia anksčiausiai.7. Tuo atveju, kai pašarai yra gabenami autocisternomis arba panašiomis transportavimo priemonėmis, arba neįpakuoti, 1-4 dalyse nurodyti rekvizitai pateikiami lydraštyje.Kai transportuojami maži kiekiai, skirti galutiniam vartotojui, pakanka tinkamai pranešti apie tokius rekvizitus pirkėjui.8. Nukrypdamos nuo straipsnio 1 dalies b, c ir g punktų ir iki…(dveji metai po šios direktyvos paskelbimo), valstybės narės gali duoti leidimą pakeisti antioksidacinį poveikį turinčių medžiagų, dažiklių ir konservantų specifinių pavadinimų žymėjimą susijusių priedų grupės pavadinimu, pridėjus žodį "leistina".9. Valstybės narės reikalauja, kad naminių gyvūnėlių ėdalą, kurio sudėtyje yra dažiklių, konservantų ar antioksidacinį poveikį turinčių medžiagų ir kuris yra supakuotas į pakuotes, kurių neto svoris neviršija 10 kilogramų, pakanka paženklinti žodžiais: "nudažyta (kuo)" arba "užkonservuota (kuo)", arba – "su antioksidantu" ir, atitinkamai, toliau užrašyta "EB priedai", su sąlyga, kad:a) ant pakuotės, konteinerio ar etiketės yra nurodytas identifikavimo kodas, pagal kurį galima atpažinti pašarą, irb) gamintojas, jo paprašius, nurodo panaudoto pašarų priedo ar pašarų priedų specifinį pavadinimą ar pavadinimus.10. Draudžiamos visos nuorodos apie pašarų priedus tokia forma, kuri neatitinka numatytos šioje direktyvoje.17 straipsnis1. Nepažeisdamos Direktyvos 79/373/EEB (1) nuostatų, valstybės narės reikalauja, kad pašarų papildus, kurių sudėtyje esantys priedai viršija didžiausia leistiną šių priedų kiekį visaverčiams pašarams, galima būtų pateikti į rinką tik tada, jeigu vartojimo instrukcijose yra nurodyta pagal gyvūnų rūšis ir amžių didžiausias leistinas pašarų papildų kiekis gramais arba kilogramais, skirtas vienam gyvūnui per dieną.Ši informacija privalo atitikti I arba II priedų nuostatas.Ši nuostata netaikoma produktams, tiekiamiems kombin uotųjų pašarų gamintojams ar jų tiekėjams.2. 1 dalyje skelbiama nuostata formuluojama taip, kad, teisingai jos laikantis, priedų proporcijos neviršytų visaverčiams pašarams nustatyto didžiausio leistino priedo kiekio.18 straipsnisKai pašarai realizuojami kitose valstybėse narėse, 14-17 straipsniuose minimos detalės nurodomos bent viena oficialia paskirties šalies kalba.19 straipsnisValstybės narės užtikrina, kad šios direktyvos nuostatas atitinkantiems priedams, premiksams ir pašarams būtų taikomi tik šioje direktyvoje numatyti realizavimo apribojimai.20 straipsnis1. Valstybės narės užtikrina, kad gyvulininkystės produktams nebūtų taikomi kiti nei šioje direktyvoje numatyti realizavimo apribojimai.21 straipsnis1. Valstybės narės ypač imasi visų reikiamų priemonių, užtikrinančių, kad rinkai pateikti priedai, premiksai ir pašarai būtų oficialiai patikrinti bent atsitiktinai pasirenkant mėginius, dėmesį atkreipiant į panaudotų pašarų priedų identiškumą ir patikrinant, ar laikomasi kitų šioje direktyvoje nustatytų reikalavimų.To siekdamos, jos labiausiai reikalauja, kad įmonės, ketinančios gaminti priedus arba pateikti juos į rinką, pirmiausia praneštų apie tai kompetentingoms institucijoms.2. 23 straipsnyje numatyta tvarka gali būti nustatytos tolerancijos ribos, leistinos, kai oficialaus patikrinimo rezultatai nesutampa su konstatuojamu priedo kiekiu kombinuotuosiuose pašaruose.22 straipsnisDirektyva netaikoma tiems priedams, premiksams ir pašarams, kurie bent atitinkamomis nuorodomis yra pažymėti kaip skirti eksportuoti į trečiąsias šalis.23 straipsnis1. Jei reikia laikytis šiame straipsnyje nustatytos tvarkos, pirmininkas, savo iniciatyva arba valstybės narės prašymu, nedelsdamas perduoda svarstyti klausimus Pašarų nuolatiniam komitetui, toliau – Komitetui2. Komitetą sudarančių valstybių narių balsai skaičiuojami Sutarties 148 straipsnio 2 dalyje numatyta tvarka. Pirmininkas nebalsuoja.3. Komisijos atstovas pateikia priemonių, kurios turi būti priimtos, projektą. Komitetas pateikia savo nuomonę dėl tokių priemonių per laikotarpį, kurį nustato pirmininkas, atsižvelgdamas į reikalo skubumą. Išvados priimamos 45 balsų dauguma.4. Komisija priima priemones ir po to jas įgyvendina, jei šios sutampa su Komiteto nuomone. Kai jos neatitinka Komiteto nuomonės arba jei išvada nebuvo pateikta, Komisija nedelsdama pasiūlo Tarybai priemones, kurias reikėtų priimti. Taryba priima priemones kvalifikuota balsų dauguma.Jei Taryba per tris mėnesius nuo pasiūlymo gavimo nepriėmė jokių priemonių, pasiūlytas priemones priima ir įgyvendina Komisija, išskyrus tą atvejį, kai Taryba paprasta balsų dauguma buvo prieš tokias priemones.24 straipsnis1. Jei reikia laikytis šiame straipsnyje numatytos tvarkos, pirmininkas, savo iniciatyva arba valstybės narės prašymu, nedelsdamas perduoda svarstyti klausimus Komitetui.2. Komitetą sudarančių valstybių narių balsai skaičiuojami Sutarties 148 straipsnio 2 dalyje numatyta tvarka. Pirmininkas nebalsuoja.3. Komisijos atstovas pateikia priemonių, kurios turi būti priimtos, projektą. Komitetas pateikia savo nuomonę dėl tokių priemonių per dvi dienas. Išvados priimamos 45 balsų dauguma.4. Komisija priima priemones ir nedelsiant jas įgyvendina, jei šios sutampa su Komiteto nuomone. Kai jos neatitinka Komiteto nuomonės arba jei išvada nebuvo pateikta, Komisija nedelsdama pasiūlo Tarybai priemones, kurias reikėtų priimti. Taryba priima priemones kvalifikuota balsų dauguma.Jei Taryba per 15 dienų nuo pasiūlymo gavimo nepriėmė jokių priemonių, pasiūlytas priemones priima ir nedelsiant jas įgyvendina Komisija, išskyrus tą atvejį, kai Taryba paprasta balsų dauguma balsavo prieš tokias priemones.25 straipsnisLaisvo produktų judėjimo veterinarinių vaistų ir vaistinių pašarų sektoriuje suderinimo kiekiui pasiekus pašarų priedams galiojantį kiekį, Taryba, palaikydama Komisijos pasiūlymą, priima nutarimą dėl antibiotikų, kokcidiostatikų ir kitų vaistinių medžiagų, taip pat jų pagrindu pagamintų preparatų perkėlimo į Direktyvą 81/851/EEB ir į būsimas taisykles, taikomas vaistiniams pašarams.".2. Direktyvos 70/524/EEB 17 ir 18 straipsniai atitinkamai tampa 26 ir 27 straipsniais.3. Direktyva 70/524/EEB papildoma toliau nurodytu priedu:"III PRIEDASMinimalūs reikalavimai, kuriuos privalo įvykdyti priedų, premiksų ir kombinuotųjų pašarų gamintojai, minimi 13 straipsnyje, ir tarpininkai1. Gamintojas privalo turėti priemones ir techninę įrangą, tinkamą pašarų priedams, premiksams ar kombinuotiesiems pašarams, kurių sudėtyje yra šie premiksai, gaminti bei saugoti.2. Gamintojas arba jo darbuotojai privalo disponuoti žiniomis, reikalingomis gaminant pašarų priedus, premiksus ir kombinuotuosius pašarus.3. Gamintojui turi būti prieinamos atitinkamos priemonės, leidžiančios jam užtikrinti:a) pašarų priedų atveju – kad jie atitinka šios direktyvos nuostatas;b) premiksų atveju – skirtingų priedų pagrindines savybes ir kiekį bei premiksuose esančių priedų homogeniškumą ir patvarumą;c) kombinuotųjų pašarų atveju – priedų pobūdį ir kiekį bei homogenišką šių priedų susimaišymą kombinuotuose pašaruose.4. Premiksų gamybai skirti priedai ir premiksai, skirti įterpimui į kombinuotuosius pašarus, laikomi taip, kad juos būtų galima lengvai identifikuoti ir nesupainioti su kitais priedais, premiksais ar vaistinėmis medžiagomis, vaistiniais pašarais arba pašarais. Jie laikomi tinkamose vietose, kurias galima užrakinti ir kurios yra skirtos šių produktųsaugojimui.5. Gamintojas arba, kai gamintojas yra įsikūręs trečiojoje šalyje, jo atstovas, įsikūręs Bendrijoje, privalo tokią informaciją užregistruoti:a) apie priedus: pagamintų priedų savybes, kiekį ir jų pagaminimo datas bei premiksų gamintojų arba tarpininkų, kuriems priedai buvo pristatyti, pavardes ir adresus, taip pat tiekiamo priedo pobūdį ir kiekį;b) apie premiksus: gamintojų ir tiekėjų pavardes, panaudotų priedų savybes ir kiekį, pagaminimo datą, kombinuotųjų pašarų gamintojų ar tarpininkų, kuriems premiksas yra skirtas, pavardes ir adresus ir perduoto premikso pobūdį ir kiekį;c) apie kombinuotuosius pašarus: premikso tiekėjo arba gamintojo, jei tai ne tas pats asmuo, pavardę ir adresą, premikso pobūdį ir kiekį bei kaip jis buvo panaudotas.6. Kai gamintojas pristato priedus ar premiksus asmeniui, kuris nėra premiksų ar kombinuotųjų pašarų gamintojas, šį asmenį ir bet kurį kitą tarpininką saisto tas pats straipsnio 5 dalies a ir b punktuose nurodytas įpareigojimas užregistruoti informaciją."2 straipsnisValstybės narės priima įstatymus ir kitus teisės aktus, kurie įsigalioję:- per ketverius metus nuo šios direktyvos paskelbimo, įgyvendina Direktyvos 70/524/EEB naujojo 13 straipsnio 3 dalį [7]- per dvejus metus nuo paskelbimo, įgyvendina kitas šios direktyvos nuostatas.Jos informuoja apie tai Komisiją.3 straipsnisŠi direktyva skirta valstybėms narėms.Priimta Briuselyje 1984 m. lapkričio 29 d.Tarybos varduPirmininkasB. Desmond[1] OL C 197, 1977 8 18, p. 3.[2] OL C 63, 1978 3 13, p. 53.[3] OL C 84, 1978 4 8, p. 4.[4] OL L 270, 1970 12 14, p. 1.[5] OL L 297, 1984 11 15, p. 40.[6] OL L 317, 1981 11 6, p. 1 ir p. 16.[7] Valstybėms narėms buvo pranešta apie šią direktyvą 1984 m. gruodžio 3 d.--------------------------------------------------


title: 2010 m. vasario 9 d. Komisijos direktyva 2010/7/ES, iš dalies keičianti Europos Parlamento ir Tarybos direktyvą 98/8/EB į jos I priedą įrašant veikliąją medžiagą magnio fosfidą, išskiriantį fosfiną (Tekstas svarbus EEE)

text:
10.2.2010

               LT

               Europos Sąjungos oficialusis leidinys

               L 37/33

         KOMISIJOS DIREKTYVA 2010/7/ES
   2010 m. vasario 9 d.
   iš dalies keičianti Europos Parlamento ir Tarybos direktyvą 98/8/EB į jos I priedą įrašant veikliąją medžiagą magnio fosfidą, išskiriantį fosfiną
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1998 m. vasario 16 d. Europos Parlamento ir Tarybos direktyvą 98/8/EB dėl biocidinių produktų pateikimo į rinką (1), ypač į jos 16 straipsnio 2 dalies antrą pastraipą,
   kadangi:

               (1)

               2007 m. gruodžio 4 d. Komisijos reglamente (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (2) yra nustatytas veikliųjų medžiagų, kurias reikėtų įvertinti, kad būtų galima įrašyti į Direktyvos 98/8/EB I, IA arba IB priedą, sąrašas. Tame sąraše yra magnio fosfidas.

               (2)

               Vadovaujantis Reglamentu (EB) Nr. 1451/2007, pagal Direktyvos 98/8/EB 11 straipsnio 2 dalį buvo įvertinta, ar magnio fosfidą galima naudoti 18-to tipo produktams – insekticidams, apibrėžtiems tos direktyvos V priede.

               (3)

               Vokietija buvo paskirta ataskaitą rengiančia valstybe nare ir 2007 m. spalio 26 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse.

               (4)

               Valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, Biocidinių produktų nuolatinis komitetas peržiūros išvadas 2009 m. rugsėjo 17 d. įtraukė į vertinimo ataskaitą.

               (5)

               Remiantis atliktais tyrimais, galima daryti išvadą, kad biocidinius produktus, kurių sudėtyje yra magnio fosfido, naudojant kaip insekticidus turėtų būti tenkinami Direktyvos 98/8/EB 5 straipsnio reikalavimai. Todėl magnio fosfidą galima įrašyti į I priedą siekiant užtikrinti, kad visose valstybėse narėse galėtų būti išduodami, keičiami ar panaikinami biocidinių produktų, kurie naudojami kaip insekticidai ir kurių sudėtyje yra magnio fosfido, autorizacijos liudijimai, kaip numatyta Direktyvos 98/8/EB 16 straipsnio 3 dalyje.

               (6)

               Sąjungos lygmeniu buvo įvertinti ne visi galimi naudojimo būdai. Todėl tikslinga nustatyti, kad valstybės narės įvertintų naudojimo arba sąlyčio (patekimo) būdus ir aplinkos terpėms bei populiacijoms kylantį pavojų, kurie nebuvo tinkamai įvertinti atliekant Sąjungos pavojaus vertinimą, ir išduodamos produktų autorizacijos liudijimus užtikrintų, kad bus imtasi tinkamų priemonių arba bus nustatyti specialūs reikalavimai siekiant nustatytą pavojų sumažinti iki priimtino lygio. Visų pirma, prireikus valstybės narės turėtų įvertinti naudojimą lauke, kuris nebuvo įvertintas atliekant Sąjungos pavojaus vertinimą.

               (7)

               Atsižvelgiant į vertinimo ataskaitos išvadas, išduodant autorizacijos liudijimus reikėtų reikalauti, kad produktus, kurių sudėtyje yra magnio fosfido ir kurie naudojami kaip insekticidai, būtų leidžiama naudoti tik kvalifikuotiems specialistams, kaip numatyta Direktyvos 98/8/EB 10 straipsnio 2 dalies i punkto e papunktyje, ir kad būtų taikomos konkrečios pavojaus mažinimo priemonės. Tokiomis priemonėmis turėtų būti siekiama sumažinti naudotojų sąlyčio su magnio fosfidu riziką iki priimtino lygio.

               (8)

               2005 m. vasario 23 d. Europos Parlamento ir Tarybos reglamentu (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančiu Tarybos direktyvą 91/414/EEB (3) nustatytas didžiausias leidžiamas magnio fosfido, patenkančio naudojant jį kaip biocidą, likučių kiekis maiste ir pašaruose ar ant jų. Pagal Reglamento (EB) Nr. 396/2005 3 straipsnio 2 dalies c punktą didžiausias likučių kiekis taikomas bet kokių pesticidų, taip pat ir tų, kurie naudojami kaip biocidai, likučiams. Valstybės narės turėtų užtikrinti, kad autorizuojant produktą būtų atliekami tinkami likučių bandymai siekiant įvertinti pavojų vartotojams. Be to, autorizuotų produktų etiketėse ir (arba) saugos duomenų lapuose privaloma pateikti naudojimo instrukcijas, tokias kaip laukimo laikotarpių laikymasis, kurios padėtų užtikrinti, jog laikomasi Reglamento (EB) Nr. 396/2005 18 straipsnio nuostatų.

               (9)

               Svarbu, kad šios direktyvos nuostatos būtų vienu metu taikomos visose valstybėse narėse, siekiant užtikrinti, kad biocidiniams produktams, kurių sudėtyje yra veikliosios medžiagos magnio fosfido, būtų sudarytos vienodos rinkos sąlygos ir kad biocidinių produktų rinka tinkamai veiktų.

               (10)

               Veiklioji medžiaga turėtų būti įrašyta į I priedą praėjus tinkamam laikotarpiui, per kurį valstybės narės ir suinteresuotosios šalys galėtų pasirengti laikytis naujų dėl medžiagos įrašymo atsiradusių reikalavimų ir kuris leistų dokumentus parengusiems pareiškėjams pasinaudoti visu 10 metų duomenų apsaugos laikotarpiu, kuris pagal Direktyvos 98/8/EB 12 straipsnio 1 dalies c punkto ii papunktį prasideda nuo medžiagos įrašymo dienos.

               (11)

               Po veikliosios medžiagos įrašymo valstybėms narėms reikėtų nustatyti tinkamą laikotarpį Direktyvos 98/8/EB 16 straipsnio 3 dalies nuostatoms įgyvendinti, ypač išduoti, keisti ar panaikinti biocidinių produktų, kurių sudėtyje yra magnio fosfido ir kurie naudojami 18-to tipo produktams, autorizacijos liudijimus, siekiant užtikrinti jų atitiktį Direktyvai 98/8/EB.

               (12)

               Todėl Direktyva 98/8/EB turėtų būti atitinkamai iš dalies pakeista.

               (13)

               Šioje direktyvoje numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 98/8/EB I priedas iš dalies keičiamas pagal šios direktyvos priedą.
   2 straipsnis
   1.   Valstybės narės ne vėliau kaip iki 2011 m. sausio 31 d. priima ir paskelbia įstatymus ir kitus teisės aktus, kuriais užtikrinama atitiktis šiai direktyvai.
   Jos taiko tas nuostatas nuo 2012 m. vasario 1 d.
   Valstybės narės, priimdamos tas nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   3 straipsnis
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2010 m. vasario 9 d.

            Komisijos vardu

            Pirmininkas

         José Manuel BARROSO

      (1)  OL L 123, 1998 4 24, p. 1.

      (2)  OL L 325, 2007 12 11, p. 3.

      (3)  OL L 70, 2005 3 16, p. 1.

      PRIEDAS
      Į Direktyvos 98/8/EB I priedą įtraukiamas šis įrašas apie medžiagą magnio fosfidą, išskiriantį fosfiną:

                     Nr.

                     Bendrinis pavadinimas

                     IUPAC pavadinimas
                     Identifikavimo numeriai

                     Mažiausias veikliosios medžiagos grynis rinkai tiekiamame biocidiniame produkte

                     Įrašymo data

                     Atitikties 16 straipsnio 3 dalies nuostatoms terminas
                     (išskyrus produktus, kuriuose yra daugiau negu viena veiklioji medžiaga; tokių produktų atitikties 16 straipsnio 3 dalies nuostatoms terminas yra data, nustatyta paskutiniame iš sprendimų dėl veikliųjų medžiagų įrašymo į šį sąrašą)

                     Įrašo galiojimo pabaigos data

                     Produkto tipas

                     Specialiosios nuostatos (1)

                     „26

                     magnio fosfidas, išskiriantis fosfiną

                     Trimagnio difosfidas
                     EB Nr. 235-023-7
                     CAS Nr. 12057–74-8

                     880 g/kg

                     2012 m. vasario 1 d.

                     2014 m. sausio 31 d.

                     2022 m. sausio 31 d.

                     18

                     Pagal 5 straipsnį ir VI priedą vertindamos produkto autorizacijos liudijimo paraiškas, valstybės narės įvertina naudojimo arba sąlyčio (patekimo) būdus ir aplinkos terpėms bei populiacijoms kylantį pavojų, kurie nebuvo tinkamai įvertinti atliekant Sąjungos rizikos vertinimą, jei to reikia konkretaus produkto atveju. Visų pirma, prireikus valstybės narės įvertina produkto naudojimą lauke.
                     Išduodamos produkto autorizacijos liudijimą, valstybės narės užtikrina, kad būtų numatyti tinkami likučių bandymai siekiant įvertinti pavojų vartotojams ir kad būtų imtasi tinkamų priemonių arba būtų nustatyti specialūs reikalavimai nustatytam pavojui sumažinti.
                     Valstybės narės užtikrina, kad autorizacijos liudijimai būtų išduodami tik jei laikomasi šių sąlygų:

                                 1.

                                 Gatavi produktai tiekiami tik kvalifikuotiems specialistams ir tik jiems leidžiama juos naudoti.

                                 2.

                                 Atsižvelgiant į naudotojams kylantį pavojų, privaloma taikyti tinkamas pavojaus mažinimo priemones. Tokios priemonės, pavyzdžiui, yra naudojimasis tinkamomis asmens apsaugos bei kvėpavimo apsaugos priemonėmis ir aplikatoriais, produkto pateikimas tokiu pavidalu, dėl kurio naudotojų sąlytis su produktu būtų sumažintas iki priimtino lygio. Naudojant produktą uždarose patalpose, be kitų priemonių, turi būti numatyta naudotojų ir darbuotojų apsauga per fumigaciją, darbuotojų apsauga jiems pakartotinai įeinant į patalpas (po fumigacijos) ir pašalinių asmenų apsauga nuo dujų nutekėjimo.

                                 3.

                                 Produktų, kurių sudėtyje yra magnio fosfido ir kurio likučių gali likti maiste ar pašaruose, etiketėse ir (arba) saugos duomenų lapuose privaloma pateikti naudojimo instrukcijas, tokias kaip laukimo laikotarpių laikymasis, kurios padėtų užtikrinti, jog laikomasi Europos Parlamento ir Tarybos reglamento (EB) Nr. 396/2005 18 straipsnio nuostatų (OL L 70, 2005 3 16, p. 1.).“

         (1)  Vertinimo ataskaitų turinys ir išvados, reikalingi VI priedo bendriesiems principams įgyvendinti, pateikiami Komisijos interneto svetainėje http://ec.europa.eu/comm/environment/biocides/index.htm


title: 2005 m. kovo 2 d. Komisijos direktyva 2005/17/EB, iš dalies keičianti tam tikras Direktyvos 92/105/EEB nuostatas dėl augalų pasų

text:
3.3.2005

               LT

               Europos Sąjungos oficialusis leidinys

               L 57/23

         KOMISIJOS DIREKTYVA 2005/17/EB
   2005 m. kovo 2 d.
   iš dalies keičianti tam tikras Direktyvos 92/105/EEB nuostatas dėl augalų pasų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 2 straipsnio 1 dalies f punkto antrąją pastraipą ir 10 straipsnio 1 dalies antrąją pastraipą;
   kadangi:

               (1)

               Remiantis 1992 m. gruodžio 3 d. Komisijos direktyva 92/105/EEB, nustatančia augalų pasų, reikalingų tam tikrų augalų, augalinių produktų ar kitų objektų judėjimui Bendrijoje, standartizavimo laipsnį, išsamią tokių augalų pasų išdavimo tvarką ir jų keitimo sąlygas (2), nustatyta tam tikra išsami augalų pasų išdavimo tvarka.

               (2)

               Turėtų būti priimtos naujos nuostatos siekiant, kad etiketės, išduotos pagal prekybai kai kuriomis oficialiai sertifikuotomis sėklomis, atitinkančiomis tam tikrus Direktyvoje 2000/29/EB nurodytus reikalavimus, Bendrijos taikomas nuostatas, būtų pripažintos augalų pasais.

               (3)

               Paaiškėjo, kad daugelyje valstybių narių jau naudojamos 2004–2005 m. laikotarpiui skirtos etiketės be nuorodos „EB augalo pasas“. Reikėtų nustatyti taisykles dėl naudojimosi etiketėmis pereinamuoju laikotarpiu.

               (4)

               Direktyvoje 92/105/EEB numatyta, kad augalų pasuose privalo būti pateikta tam tikra informacija kartu su formuluote „EEB augalo pasas“. Įsigaliojus Europos Sąjungos sutarčiai, Bendrija vadinama „Europos bendrija“ ir atitinkamai yra trumpinama „EB“, todėl minėta formuluotė turėtų būti pakeista į „EB augalo pasas“.

               (5)

               Todėl reikėtų atitinkamai iš dalies pakeisti Direktyvą 92/105/EEB.

               (6)

               Naudojimosi minėtomis etiketėmis sistema turėtų būti peržiūrėta iki 2006 m. gruodžio 31 d., kad būtų atsižvelgta į įgytą patirtį.

               (7)

               Šioje direktyvoje numatytos priemonės atitinka Augalų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyva 92/105/EEB yra iš dalies keičiama taip:

               1)

               1 straipsnio 2 dalis pakeičiama taip:

                           a)

                           c punktas keičiamas taip:

                                       „c)

                                          Solanum tuberosum L. gumbavaisių, skirtų sodinimui ir išvardintų Tarybos Direktyvos 2000/29/EB (3) IV priedo A dalies II skirsnio 18 punkto 1 papunktyje, oficiali etiketė, apibūdinta Direktyvos 2002/56/EB (4) III priede, gali būti naudojama vietoj augalo paso, jei ji įrodo, kad buvo laikomasi Direktyvos 2000/29/EB 6 straipsnio 4 dalyje nurodytų reikalavimų (po 2005 m. gruodžio 31 d. etiketėje turi būti parašyta „EB augalo pasas“). Laikymasis nuostatų, reglamentuojančių sodinimui skirtų Solanum tuberosum L. gumbavaisių įvežimą ir judėjimą kokioje nors pripažintoje nuo kenksmingų organizmų šiems gumbavaisiams saugomoje teritorijoje pažymimas arba etiketėje, arba kuriame kitame prekybos dokumente.“

                              (3)  OL L 169, 2000 7 10, p. 1."

                              (4)  OL L 193, 2002 7 20, p. 60."

                           b)

                           pridedami d, e ir f punktai:

                                       „d)

                                          Helianthus annuus L. sėklų, išvardintų Direktyvos 2000/29/EB IV priedo A dalies II skirsnio 26 punkte, oficiali etiketė, apibūdinta Tarybos direktyvos 2002/57/EB (5) IV priede, gali būti naudojama vietoj augalo paso, jei ja įrodoma, kad yra laikomasi Direktyvos 2000/29/EB 6 straipsnio 4 dalyje nurodytų reikalavimų (po 2005 m. rugpjūčio 31 d. etiketėje turi būti parašyta „EB augalo pasas“).

                                       e)

                                          Lycopersicon lycopersicum (L.) Karsten ex Farw. ir Phaseolus L. sėklų, išvardintų Direktyvos 2000/29/EB IV priedo A dalies II skirsnio 27 ir 29 punktuose, oficiali etiketė, apibūdinta Tarybos direktyvos 2002/55/EB (6) IV priedo A dalyje, gali būti naudojama vietoj augalo paso, jei ja įrodoma, kad yra laikomasi Direktyvos 2000/29/EB 6 straipsnio 4 dalyje nurodytų reikalavimų (po 2005 m. rugpjūčio 31 d. etiketėje turi būti parašyta „EB augalo pasas“).

                                       f)

                                          Medicago sativa L. sėklų, išvardintų Direktyvos 2000/29/EB IV priedo A dalies II skirsnio 28 punkto 1 ir 2 papunkčiuose, oficiali etiketė, nurodyta Tarybos direktyvos 66/401/EEB (7) IV priedo A dalyje, gali būti naudojama vietoj augalo paso, jei ja įrodoma, kad buvo laikomasi Direktyvos 2000/29/EB 6 straipsnio 4 dalyje nurodytų reikalavimų (po 2005 m. rugpjūčio 31 d. etiketėje turi būti parašyta „EB augalo pasas“).“

                              (5)  OL L 193, 2002 7 20, p. 74."

                              (6)  OL L 193, 2002 7 20, p. 33."

                              (7)  OL 125, 1966 7 11, p. 2298/66."

               2)

               4 straipsnis išbraukiamas.

               3)

               Priedo 1 dalis keičiama taip:

                           „1.

                           „EB augalo pasas“ (pereinamuoju laikotarpiu, kuris baigiasi 2006 m. sausio 1 d., galima naudoti formuluotę „EEB augalo pasas“).“

         2 straipsnis
   1 straipsnio 1 dalyje nurodytų etikečių naudojimo sistema peržiūrima iki 2006 m. gruodžio 31 d.
   3 straipsnis
   1.   Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2005 m. gegužės 14 d., įgyvendina šią direktyvą. Šias nuostatas jos taiko nuo 2005 m. gegužės 15 d.
   Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus.
   4 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   5 straipsnis
   Ši direktyva skirta valstybėms narėms.

      Priimta Briuselyje, 2005 m. kovo 2 d.

            Komisijos vardu

         Markos KYPRIANOU

            Komisijos narys

      (1)  OL L 169, 2000 7 10, p. 1. Direktyva su paskutiniais pakeitimais, padarytais Direktyva 2004/102/EB (OL L 309, 2004 10 6, p. 9).

      (2)  OL L 4, 1993 1 8, p. 22.


title: 1998 m. vasario 27 d. Komisijos direktyva 98/15/EB, iš dalies keičianti Tarybos direktyvą 91/271/EEB dėl jos I priede nustatytų tam tikrų reikalavimųTekstas svarbus EEE.

text:
Svarbus teisinis pranešimas

|

31998L0015

Oficialusis leidinys L 067 , 07/03/1998 p. 0029 - 0030

		Komisijos direktyva 98/15/EB1998 m. vasario 27 d.iš dalies keičianti Tarybos direktyvą 91/271/EEB dėl jos I priede nustatytų tam tikrų reikalavimų(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1991 m. gegužės 21 d. Direktyvą 91/271/EEB dėl miesto nuotekų valymo [1], ypač į jos 5 straipsnio 3 dalį,kadangi dėl reikalavimų, taikomų išleidimams iš miesto nuotekų valymo įmonių į jautriąsias zonas, kurioms taikoma eutrofikacija, kaip nurodyta Direktyvos 91/271/EEB I priedo 2 lentelėje, kelia aiškinimo problemas, kurias svarbu išspręsti; kadangi todėl būtina iš dalies keisti nurodytos direktyvos I priedo 2 lentelę;kadangi šioje direktyvoje numatytos priemonės atitinka Direktyvos 91/271/EEB 18 straipsniu įsteigto komiteto nuomonę,PRIĖMĖ ŠIĄ DIREKTYVĄ:1 straipsnisDirektyvos 91/271/EEB I priedas keičiamas pagal šios direktyvos priedą.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1998 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.3 straipsnisŠi direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.4 straipsnisŠi direktyva skirta valstybėms narėms.Priimta Briuselyje, 1998 m. vasario 27 d.Komisijos varduRitt BjerregaardKomisijos narė[1] OL L 135, 1991 5 30, p. 40.--------------------------------------------------PRIEDASDirektyvos 91/271/EEB I priedo 2 lentelė keičiama tokiu tekstu:"2 lentelė.Reikalavimai vandenims, išleidžiamiems iš miesto nuotekų valymo įrenginių į jautrias zonas, kuriose pastebima eutrofikacija, nurodyta II priedo A dalies a punkte. Galima taikyti vieną ar abu parametrus, priklausomai nuo vietinės situacijos. Taikomi koncentracijos dydžiai arba minimalus išvalymas procentais.Parametrai | Koncentracija | Minimalus išvalymas (procentais) | Pamatinis matavimo metodas |Bendras fosforas | 2 mg/l P (10000-100000 g.e.) | 80 | Molekulinės absorbcijos spektrofotometrija |1 mg/l P (daugiau kaip 100000 g.e.) |Bendras azotas | 15 mg/l N (10000-100000 g.e.) | 70-80 | Molekulinės absorbcijos spektrofotometrija |10 mg/l N (daugiau kaip 100000 g.e.) |--------------------------------------------------


title: 2013 m. gruodžio 11 d. Europos Parlamento ir Tarybos direktyva 2013/58/ES, kuria iš dalies keičiamos Direktyvos 2009/138/EB (Mokumas II) nuostatos dėl perkėlimo į nacionalinę teisę ir taikymo pradžios datų ir dėl tam tikrų direktyvų (Mokumas I) panaikinimo datos  Tekstas svarbus EEE

text:
18.12.2013

               LT

               Europos Sąjungos oficialusis leidinys

               L 341/1

         EUROPOS PARLAMENTO IR TARYBOS DIREKTYVA 2013/58/ES
   2013 m. gruodžio 11 d.
   kuria iš dalies keičiamos Direktyvos 2009/138/EB (Mokumas II) nuostatos dėl perkėlimo į nacionalinę teisę ir taikymo pradžios datų ir dėl tam tikrų direktyvų (Mokumas I) panaikinimo datos
   (Tekstas svarbus EEE)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 53 straipsnio 1 dalį ir 62 straipsnį,
   atsižvelgdami į Europos Komisijos pasiūlymą,
   laikydamiesi įprastos teisėkūros procedūros (1),
   kadangi:

               (1)

               Europos Parlamento ir Tarybos direktyva 2009/138/EB (2) nustatyta moderni, rizika pagrįsta Sąjungos draudimo ir perdraudimo įmonių reguliavimo ir priežiūros sistema. Ta sistema labai svarbi siekiant užtikrinti, kad draudimo sektorius būtų saugus ir patikimas, gebėtų teikti tvarius draudimo produktus ir paramą realiajai ekonomikai skatinant ilgalaikes investicijas ir didesnį stabilumą;

               (2)

               Europos Parlamento ir Tarybos direktyva 2011/89/ES (3) buvo padaryti tam tikri Direktyvos 2009/138/EB 212–262 straipsnių pakeitimai, kurie pradedami taikyti nuo 2013 m. birželio 10 d.;

               (3)

               Europos Parlamento ir Tarybos direktyva 2012/23/ES (4) iš dalies pakeitė Direktyvą 2009/138/EB nukeldama: perkėlimo į nacionalinę teisę datą iš 2012 m. spalio 31 d. į 2013 m. birželio 30 d., taikymo pradžios datą iš 2012 m. lapkričio 1 d. į 2014 m. sausio 1 d., o esamų draudimo ir perdraudimo direktyvų (5) (toliau bendrai – Mokumas I), panaikinimo datą iš 2012 m. lapkričio 1 d. į 2014 m. sausio 1 d.;

               (4)

               2011 m. sausio 19 d. Komisija priėmė pasiūlymą (toliau – Antrosios bendrosios direktyvos pasiūlymas) iš dalies pakeisti, inter alia, Direktyvą 2009/138/EB, kad būtų atsižvelgta į naują draudimo priežiūros sistemą, visų pirma į Europos priežiūros institucijos (Europos draudimo ir profesinių pensijų institucijos) (EDPPI) įsteigimą. Į Antrosios bendrosios direktyvos pasiūlymą taip pat įtrauktos nuostatos, kuriomis siekta atidėti Direktyvos 2009/138/EB perkėlimo į nacionalinę teisę datą ir taikymo pradžios datą ir Mokumas I panaikinimo datą ir jis naudojamas kaip priemonė pritaikyti Direktyvą 2009/138/EB prie įsigaliojusios Sutarties dėl Europos Sąjungos veikimo nuostatas, kuriomis Komisijai suteikiami įgaliojimai priimti įgyvendinimo priemones, pakeičiant nuostatomis, kuriomis Komisijai suteikiami įgaliojimai priimti deleguotuosius ir įgyvendinimo aktus;

               (5)

               atsižvelgiant į Antrosios bendrosios direktyvos pasiūlymo sudėtingumą kyla rizika, kad iki Direktyvos 2009/138/EB perkėlimo į nacionalinę teisę datos ir taikymo pradžios datos ji dar nebus įsigaliojusi. Nepakeitus tų datų, Direktyvą 2009/138/EB tektų įgyvendinti prieš įsigaliojant pereinamojo laikotarpio taisyklėms ir atitinkamiems pakeitimams, įskaitant tolesnį įgaliojimų priimti deleguotuosius ir įgyvendinimo aktus, numatytų Antrosios bendrosios direktyvos pasiūlyme, išaiškinimą;

               (6)

               todėl siekiant išvengti pernelyg didelių valstybių narių teisėkūros pareigų pagal Direktyvą 2009/138/EB, o vėliau pagal naująją Antrosios bendrosios direktyvos pasiūlyme numatytą priežiūros sistemą, tinkama atidėti Direktyvos 2009/138/EB perkėlimo į nacionalinę teisę datą ir taikymo pradžios datą, suteikiant priežiūros institucijoms ir draudimo bei perdraudimo įmonėms pakankamai laiko pasirengti tos naujos sistemos taikymui;

               (7)

               iš chronologinės įvykių sekos akivaizdžiai matyti, kad atidėtos Direktyvos 2009/138/EB perkėlimo į nacionalinę teisę data ir taikymo pradžios data taip pat turėtų būti taikomos jos pakeitimams, padarytiems Direktyva 2011/89/EB;

               (8)

               dėl teisinio tikrumo reikėtų atitinkamai atidėti Mokumas I panaikinimo datą;

               (9)

               atsižvelgiant į labai trumpą iki Direktyvoje 2009/138/EB nustatytų atitinkamų datų likusį laikotarpį, ši direktyva turėtų įsigalioti nedelsiant;

               (10)

               todėl šiuo atveju pagrįstai galima taikyti skubos atvejams skirtą išimtį, numatytą Protokolo Nr. 1 dėl nacionalinių parlamentų vaidmens Europos Sąjungoje 4 straipsnyje, dėl šios direktyvos pasiūlymo perdavimo nacionaliniams parlamentams,

         PRIĖMĖ ŠIĄ DIREKTYVĄ:
   1 straipsnis
   Direktyva 2009/138/EB iš dalies keičiama taip:

               1.

               309 straipsnio 1 dalis iš dalies keičiama taip:

                           a)

                           pirmoje pastraipoje data „2013 m. birželio 30 d.“ pakeičiama data „2015 m. kovo 31 d.“;

                           b)

                           antroje pastraipoje data „2014 m. sausio 1 d.“ pakeičiama data „2016 m. sausio 1 d.“

               2.

               310 straipsnio pirmoje pastraipoje data „2014 m. sausio 1 d.“ pakeičiama data „2016 m. sausio 1 d.“

               3.

               311 straipsnio antroje pastraipoje data „2014 m. sausio 1 d.“ pakeičiama data „2016 m. sausio 1 d.“

         2 straipsnis
   Ši direktyva įsigalioja kitą dieną po jos paskelbimo Europos Sąjungos oficialiajame leidinyje.
   3 straipsnis
   Ši direktyva skirta valstybėms narėms.

      Priimta Strasbūre 2013 m. gruodžio 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         V. LEŠKEVIČIUS

      (1)  2013 m. lapkričio 21 d. Europos Parlamento pozicija (dar nepaskelbta Oficialiajame leidinyje) ir 2013 m. gruodžio 5 d. Tarybos sprendimas.

      (2)  2009 m. lapkričio 25 d. Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 335, 2009 12 17, p. 1).

      (3)  2011 m. lapkričio 16 d. Europos Parlamento ir Tarybos direktyva 2011/89/ES, kuria iš dalies keičiamos direktyvų 98/78/EB, 2002/87/EB, 2006/48/EB ir 2009/138/EB nuostatos dėl finansų konglomeratui priklausančių finansų subjektų papildomos priežiūros (OL L 326, 2011 12 8, p. 113).

      (4)  2012 m. rugsėjo 12 d. Europos Parlamento ir Tarybos direktyva 2012/23/ES, kuria iš dalies keičiamos Direktyvos 2009/138/EB nuostatos dėl jos perkėlimo į nacionalinę teisę datos, taikymo pradžios datos ir dėl tam tikrų direktyvų panaikinimo datos (OL L 249, 2012 9 14, p. 1).

      (5)  1964 m. vasario 25 d. Tarybos direktyva 64/225/EEB dėl įsisteigimo laisvės ir laisvės teikti paslaugas apribojimų panaikinimo perdraudimo bei retrocesijos srityse (OL 56, 1964 4 4, p. 878/64); 1973 m. liepos 24 d. Pirmoji Tarybos direktyva 73/239/EEB dėl įstatymų ir kitų teisės aktų, susijusių su tiesioginio draudimo, išskyrus gyvybės draudimą, veiklos pradėjimu ir vykdymu, derinimo (OL L 228, 1973 8 16, p. 3); 1973 m. liepos 24 d. Tarybos direktyva 73/240/EEB, panaikinanti įsisteigimo laisvės apribojimus vykdant tiesioginį draudimą, išskyrus gyvybės draudimą (OL L 228, 1973 8 16, p. 20). 1976 m. birželio 29 d. Tarybos direktyva 76/580/EEB, iš dalies keičianti Direktyvą 73/239/EEB (OL L 189, 1976 7 13, p. 13); 1978 m. gegužės 30 d. Tarybos direktyva 78/473/EEB dėl įstatymų ir kitų teisės aktų, susijusių su Bendrijos bendruoju draudimu, derinimo (OL L 151, 1978 6 7, p. 25); 1984 m. gruodžio 10 d. Tarybos direktyva 84/641/EEB, iš dalies keičianti, pirmiausia dėl pagalbos turistams, Pirmąją direktyvą (73/239/EEB) (OL L 339, 1984 12 27, p. 21); 1987 m. birželio 22 d. Tarybos direktyva 87/344/EEB dėl įstatymų ir kitų teisės aktų, susijusių su teisinių išlaidų draudimu, derinimo (OL L 185, 1987 7 4, p. 77); 1988 m. birželio 22 d. Antroji Tarybos direktyva 88/357/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo, apibrėžianti nuostatas, padedančias veiksmingai naudotis laisve teikti paslaugas (OL L 172, 1988 7 4, p. 1); 1992 m. birželio 18 d. Tarybos direktyva 92/49/EEB dėl įstatymų ir kitų teisės aktų, susijusių su tiesioginiu draudimu, išskyrus gyvybės draudimą, derinimo (trečioji ne gyvybės draudimo direktyva) (OL L 228, 1992 8 11, p. 1); 1998 m. spalio 27 d. Europos Parlamento ir Tarybos direktyva 98/78/EB dėl draudimo įmonių papildomos priežiūros draudimo grupėje (OL L 330, 1998 12 5, p. 1); 2001 m. kovo 19 d. Europos Parlamento ir Tarybos direktyva 2001/17/EB dėl draudimo įmonių reorganizavimo ir likvidavimo (OL L 110, 2001 4 20, p. 28); 2001 m. kovo 19 d. Europos Parlamento ir Tarybos direktyva 2001/17/EB dėl draudimo įmonių reorganizavimo ir likvidavimo (OL L 110, 2001 4 20, p. 28); 2002 m. lapkričio 5 d. Europos Parlamento ir Tarybos direktyva 2002/83/EB dėl gyvybės draudimo (OL L 345, 2002 12 19, p. 1); 2005 m. lapkričio 16 d. Europos Parlamento ir Tarybos direktyva 2005/68/EB dėl perdraudimo (OL L 323, 2005 12 9, p. 1).


Svarbus teisinis pranešimas

|

31985L0391

1985 m. liepos 16 d. Šeštoji Komisijos direktyva, derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II, III, IV, V ir VI priedus

Oficialusis leidinys L 224 , 22/08/1985 p. 0040 - 0041 specialusis leidimas ispanų kalba: skyrius 15 tomas 6 p. 0026  specialusis leidimas portugalų kalba skyrius 15 tomas 6 p. 0026  specialusis leidimas suomių kalba: skyrius 13 tomas 14 p. 0187  specialusis leidimas švedų kalba: skyrius 13 tomas 14 p. 0187  CS.ES skyrius 13 tomas 008 p. 41  - 42 ET.ES skyrius 13 tomas 008 p. 41  - 42 HU.ES skyrius 13 tomas 008 p. 41  - 42 LT.ES skyrius 13 tomas 008 p. 41  - 42 LV.ES skyrius 13 tomas 008 p. 41  - 42 MT.ES skyrius 13 tomas 008 p. 41  - 42 PL.ES skyrius 13 tomas 008 p. 41  - 42 SK.ES skyrius 13 tomas 008 p. 41  - 42 SL.ES skyrius 13 tomas 008 p. 41  - 42

		Šeštoji Komisijos direktyva1985 m. liepos 16 d.derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II, III, IV, V ir VI priedus(85/391/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Direktyva 84/415/EEB [2], ypač į jos 8 straipsnio 2 dalį,kadangi siekiant užtikrinti sveikatos apsaugą, kosmetikos gaminiuose reikėtų uždrausti naudoti kai kuriuos hidrochinono eterius;kadangi atsižvelgiant į naujausius mokslinius ir techninius tyrimus, seleno disulfidą būtų galima leisti naudoti šampūnuose nuo pleiskanų laikantis tam tikrų apribojimų ir sąlygų; kadangi būtų galima priimti galutinį sprendimą leisti naudoti tam tikrus cirkonio kompleksus kaip antiperspirantus;kadangi iš tam tikrų konservantų gali išsiskirti formaldehidas, todėl jų turintiems gataviems produktams turi būti taikomos formaldehidui nustatytos ženklinimo sąlygos;šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę,PRIĖMĖ ŠIĄ DIREKTYVĄ:1 straipsnisDirektyva 76/768/EEB iš dalies keičiama taip:1. II priede:- nuorodoje Nr. 167 žodžiai "IV priedo 1 dalyje" pakeičiami "VII priedo 2 dalyje",- nuoroda Nr. 178 pakeičiama taip:"178. 4-benziloksifenolis, 4-metoksifenolis ir 4-etoksifenolis",- nuoroda Nr. 297 pakeičiama taip:"297. Selenas ir jo junginiai, išskyrus seleno disulfidą sąlygomis, nustatytoms III priedo 1 dalies nuorodai Nr. 49.",2. Į III priedo 1 dalį įrašomi šie nuorodų numeriai:a | b | c | d | e | f |49 | Seleno disulfidas | Šampūnai nuo pleiskanų | 1 % | | —Sudėtyje yra seleno disulfido—Vengti pateikimo į akis arba ant pažeistos odos |50 | Aliuminio-cirkonio chlorido hidroksokompleksai AlxZr(OH)yClz ir aliuminio-cirkonio chlorido glicino hidroksokompleksai | Antiperspirantai | 20 %, perskaičiavus į bevandenį aliuminio-cirkonio hidroksochloridą 5,4 % perskaičiavus į cirkonį | 1.Aliuminio ir cirkonio atomų skaičiaus santykis turi būti 2–102.(Al + Zr) atomų ir chloro atomų skaičiaus santykis turi būti 0,9–2,13.Draudžiama naudoti aerozolių dispenseriuose | Nenaudoti jautriai ir pažeistai odai |3. IV priedo 1 dalies Nr. 7 išbraukiamas.4. V priedo Nr. 6 tekstas pakeičiamas taip:"6. Cirkonis ir jo junginiai, išskyrus kompleksus, nurodytus prie III priedo 1 dalies Nr. 50, ir cirkonio lakus, druskas bei pigmentus, pagamintus iš dažančių medžiagų, išvardytų III priedo 2 dalyje ir IV priedo 2 dalyje, prie kurių yra išnaša (5)."5. VI priede:- įžanga papildoma šiuo 5 punktu:"5. Visų gatavų gaminių, kurių sudėtyje yra formaldehido arba šiame priede nurodytų medžiagų, iš kurių išsiskiria formaldehidas, etiketėje turi būti įspėjimas "sudėtyje yra formaldehido", jei formaldehido koncentracija gatavame produkte viršija 0,05 %."- prie 1 dalies eilutėje Nr. 5 ir 2 dalies eilutėse Nr. 39, 44 ir 50 nurodytų medžiagų išbraukiamas e skiltyje esantis įspėjimas "sudėtyje yra formaldehido",- prie 1 dalies eilutėje Nr. 5 ir 2 dalies eilutėse Nr. 39, 44 ir 50 nurodytų medžiagų išbraukiamos c skiltyje pateiktos didžiausios leistinos koncentracijos vertės,- prie 2 dalies eilutėse Nr. 39, 44 ir 50 nurodytų medžiagų c skiltyje nurodytos didžiausios leistinos koncentracijos vertės atitinkamai pakeičiamos 1 %, 0,15 % ir 0,6 % vertėmis,- 1 dalies išnaša (2) ir 2 dalies išnaša (1) išbraukiamos.2 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip 1986 m. gruodžio 31 d., įgyvendina šią direktyvą.Apie tai jos nedelsdamos praneša Komisijai.3 straipsnisŠi direktyva skirta valstybėms narėms.Priimta Briuselyje, 1985 m. liepos 16 d.Komisijos varduStanley Clinton DavisKomisijos narys[1] OL L 262, 1976 9 27, p. 169.[2] OL L 228, 1984 8 25, p. 31.--------------------------------------------------